Temeljem članka 67. stavka 1. Zakona o komunalnom gospodarstvu (Narodne novine 68/18, 110/18 i 32/20), članka 28. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst, 4/20), te u skladu s Izvješćem o stanju u prostoru (Službeni glasnik Općine Ernestinovo, broj 8/20), Općinsko vijeće Općine Ernestinovo na svojoj 38. sjednici održanoj 1. prosinca 2020. donosi

**PROGRAM**

**građenja komunalne infrastrukture**

**Općine Ernestinovo za 2021. godinu**

Članak 1.

Ovim programom utvrđuje se komunalna infrastruktura koji će se graditi u 2021. godini, sukladno odredbama Zakona o komunalnom gospodarstvu (Narodne novine broj 68/18, 110/18 i 32/20).

Članak 2.

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa.

Članak 3.

Financiranje građenja i održavanja komunalne infrastrukture sukladno članku 75. Zakona o komunalnom gospodarstvu financira se sredstvima:

- komunalnog doprinosa;

- komunalne naknade;

- iz cijene komunalne usluge;

- iz naknade za koncesiju;

- iz proračuna jedinice lokalne samouprave;

- fondova Europske unije;

- iz ugovora, naknada i drugih izvora propisanih posebnim zakonom i

- donacija.

Članak 4.

Programom iz stavka 1. ovoga članka određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,

2. građevine komunalne infrastrukture koje će se graditi u uređenim dijelovima građevinskog područja

3. građevine komunalne infrastrukture koje će se graditi izvan građevinskog područja

4. postojeće građevine komunalne infrastrukture koje će se rekonstruirati i način rekonstrukcije

5. građevine komunalne infrastrukture koje će se uklanjati.

Članak 5.

Program građenja komunalne infrastrukture za 2021. godinu sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

**I. OPIS POSLOVA S PROCJENOM TROŠKOVA PROJEKTIRANJA, REVIZIJE, GRAĐENJA, PROVEDBE STRUČNOG NADZORA GRAĐENJA I PROVEDBE VOĐENJA PROJEKTA GRAĐENJA KOMUNALNE INFRASTRUKTURE U 2021.**

|  |  |  |
| --- | --- | --- |
| Red. br. | Opis programa | Iznos |
| 1. | **JAVNE POVRŠINE** |  |
| 1.1. | **Izgradnja biciklističke infrastrukture u Općini Ernestinovo** | **5.770.000,00 kuna** |
| 1.1.1 | Stručni nadzor radova | 60.000,00 kuna |
| 1.1.2. | Projektiranje, izgradnja i provedba projekta biciklističkih staza | 5.710.000,00 kuna |
| 1.2. | **Rekonstrukcija pješačkih staza u Školskoj ulici Ernestinovo** | **630.000,00 kuna** |
| 1.2.1. | Projektiranje, izgradnja i provedba rekonstrukcije | 600.000,00 kuna |
| 1.2.2. | Stručni nadzor radova | 30.000,00 kuna |
| 1.3. | **Rekonstrukcija pješačkih staza Ernestinovo – faza II** | **860.000,00 kuna** |
| 1.3.1. | Projektiranje, izgradnja i provedba rekonstrukcije | 830.000,00 kuna |
| 1.3.2. | Stručni nadzor radova | 30.000,00 kuna |
| 1.4. | **Rekonstrukcija pješačkih centar Ernestinova** | **400.000,00 kuna** |
| 1.4.1. | Projektiranje, izgradnja i provedba rekonstrukcije | 380.000,00 kuna |
| 1.4.2. | Stručni nadzor radova | 20.000,00 kuna |
| 1.5. | **Rekonstrukcija pješačkih u ulici Matije Gupca u Ernestinovu** | **450.000,00 kuna** |
| 1.5.1. | Projektiranje, izgradnja i provedba rekonstrukcije | 430.000,00 kuna |
| 1.5.2. | Stručni nadzor radova | 20.000,00 kuna |
| 2. | **GROBLJA** |  |
| 2.1. | Uređenje groblja u Laslovu – izgradnja parkirališnih mjesta | **360.000,00 kuna** |
| 2.1.1. | Projektiranje, izgradnja i provedba projekta | 340.000,00 kuna |
| 2.1.2. | Stručni nadzor radova | 20.000,00 kuna |
| **UKUPNO** |  | **8.470.000,00 kuna** |

**II. IZVORI FINANCIRANJA**

|  |  |  |
| --- | --- | --- |
| Red.br. | Izvor financiranja | Iznos |
| 1. | **Opći prihodi i primici** | **456.496,00** |
| 1.1. | Porezni prihodi i sredstva fiskalnog izravnanja | 456.496,00 kuna |
| 2. | **Prihodi za posebne namjene** | **913.935,00 kuna** |
| 2.1. | Komunalni naknada | 625.000,00 kuna |
| 2.2. | Komunalni doprinos | 20.000,00 kuna |
| 2.3. | Doprinos za šume | 2.000,00 kuna |
| 2.4. | Prihod od zakupa poljoprivrednog zemljišta | 233.935,00 kuna |
| 2.5. | Prihod od legalizacije | 8.000,00 kuna |
| 2.6. | Prihod od grobne naknade | 20.000,00 kuna |
| 2.7. | Vodni doprinos | 4.000,00 kuna |
| 2.8. | Spomenička renta | 1.000,00 kuna |
| 3. | **Kapitalne pomoći** | **3.099.569,00 kuna** |
| 3.1. | Kapitalna pomoć iz državnog proračuna i proračuna EU | 2.849.569,00 kuna |
| 3.2. | Kapitalna pomoć iz županijskog proračuna | 250.000,00 kuna |
| 4. | **Namjenski primici od zaduženja** | **4.000.000,00 kuna** |
| **UKUPNO** |  | **8.470.000,00 kuna** |

Članak 6.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima – provođenje nabave, odabir ponuda i na ugovaranje radova s najpovoljnijim ponuditeljima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Članak 7.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 01.01.2021.

KLASA: 402-04/20-02/1

URBROJ: 2158/04-01-20-1

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 72. stavka 1. Zakona o komunalnom gospodarstvu (Narodne novine 68/18, 110/18 i 32/20), članka 28. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo na svojoj 38. sjednici održanoj 1. prosinca 2020. donosi

**PROGRAM**

**održavanja komunalne infrastrukture**

**Općine Ernestinovo za 2021. godinu**

**Članak 1.**

1. UVOD

Programom održavanja komunalne infrastrukture utvrđuje se opis i opseg poslova održavanja komunalne infrastrukture s procjenom pojedinih troškova po djelatnostima, iskaz financijskih sredstava potrebnih za ostvarivanje programa i izvor financiranja.

Svi iznosi su u hrvatskim kunama.

Članak 2.

1. OPIS I OPSEG POSLOVA ODRŽAVANJA I PROCJENA TROŠKOVA

Program održavanja komunalne infrastrukture obuhvaća ove komunalne djelatnosti:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja i krematorija unutar groblja
7. održavanje čistoće javnih površina
8. održavanje javne rasvjete.
9. **Održavanje nerazvrstanih cesta**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Opis poslova: zimsko održavanje nerazvrstanih cesta, odnosno čišćenje od snijega i leda, te posipanje prometnica solju u sljedećim ulicama:

* Ernestinovo: Stadionska, A. Stepinca, P. Smajića, N. Š. Zrinskog, Frankopanska, Sunčana, Bana Jelačića, Ivana Gorana Kovačića, Braće Radića i Rokin put
* Laslovo: Školska, Mirna, Dr. Franje Tuđmana, J. Kozarca, R. Frančića, Vinogradska, Zadružna, Laslovački prokop, Pobjede, Vladimira Nazora i Petefi Šandora
* Divoš: Koče Popovića

Također se planira popravak udarnih rupa na nerazvrstanim cestama, zamjena dotrajalih prometnih znakova i postavljanje novih.

Potrebna sredstva:

* materijal za održavanje, sol za zimsku službu i drugo 10.000,00
* gorivo za traktor/ralicu 5.000,00
* plaće namještenika komunalnog pogona 24.500,00
* popravak nerazvrstanih cesta 10.000,00
* prometna signalizacija 60.000,00

**UKUPNO 109.500,00**

1. **Održavanje javnih površina na kojima nije dopušten promet motornim vozilima**

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

Opis poslova: održavanje i popravak nogostupa u svim naseljima.

Potrebna sredstva: 30.000,00

**UKUPNO 30.000,00**

1. **Održavanje građevina javne odvodnje oborinskih voda**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Opis poslova: održavanje kanala za oborinsku odvodnju

Potrebna sredstva:

- gorivo za kosilice 5.000,00

- plaće namještenika komunalnog pogona 24.500,00

**UKUPNO 29.500,00**

1. **Održavanje javnih zelenih površina**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Potrebna sredstva:

* uređenje Parka skulptura u Ernestinovu 45.000,00
* uređenja Parka hrvatskih branitelja u Laslovu 35.000,00
* uređenje Parka u Laslovu –ulica Pobjede 35.000,00
* uređenje dječjih igrališta i ostalih javnih površina 175.000,00
* gorivo za kosilice 15.000,00
* plaće namještenika komunalnog pogona 97.500,00

**UKUPNO 402.500,00**

1. **Održavanje građevina, uređaja i predmeta javne namjene**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Planira se čišćenje i održavanje nadstrešnica na stajalištima javnog prometa, koje će održavati vlastiti komunalni pogon

Potrebna sredstva:

- plaće namještenika komunalnog pogona 24.500,00

**UKUPNO 24.500,00**

1. **Održavanje groblja i objekata unutar groblja**

Pod održavanjem groblja i objekata unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Planira se održavanje mjesnih groblja u Ernestinovu, Laslovu i Divošu.

Potrebna sredstva:

* održavanje groblja 32.000,00
* održavanje i opremanje kuća oproštaja 68.000,00
* motorni benzin za kosilice 20.000,00
* plaće namještenika komunalnog pogona 97.440,00

**UKUPNO 217.440,00**

1. **Održavanje čistoće javnih površina**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine.

Poslove će obavljati vlastiti Komunalni pogon.

Potrebna sredstva:

- gorivo za kosilice 5.000,00

- plaće namještenika komunalnog pogona 24.000,00

**UKUPNO 29.000,00**

1. **Održavanje javne rasvjete**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Potrebna sredstva:

* električna energija 60.000,00
* održavanje javne rasvjete i zamjena

dotrajalih rasvjetnih tijela 20.000,00

**UKUPNO 80.000,00**

Članak 3.

1. SVEUKUPNA PROCJENA TROŠKOVA

Ukupni troškovi za provedbu svih komunalnih djelatnosti iznose: **922.440,00 kn.**

Članak 4.

1. IZVORI FINANCIRANJA

Planirani izvori financiranja održavanja komunalne infrastrukture:

* komunalna naknada i doprinosi 295.000,00
* grobna naknada 68.000,00
* vlastiti prihodi 17.000,00
* porezni prihodi 522.440,00
* pomoći iz županijskog proračuna 20.000,00

**UKUPNO 922.440,00**

Članak 5.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima – provođenje nabave, odabir ponuda i na ugovaranje radova s najpovoljnijim ponuditeljima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Članak 6.

1. ZAVRŠNE ODREDBE

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 01.01.2021.

KLASA: 402-04/20-02/1

URBROJ: 2158/04-01-20-2

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 76. Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19), te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38 .sjednici, održanoj ­­­­­1. prosinca 2020. donijelo je

**PROGRAM**

**javnih potreba u sportu**

**na području Općine Ernestinovo za 2021.**

Članak 1.

Donosi se Program javnih potreba u sportu na području Općine Ernestinovo za 2021.godinu.

Članak 2.

Sredstva za financira javnih potreba u sportu prema ovom Programu osiguravaju se u Proračunu u visini od 275.000,00 kuna.

Članak 3.

Sredstva se mogu koristiti kroz slijedeće aktivnosti:

1. Poticanje sportskih aktivnosti 155.000,00 kn
2. Energetska obnova zgrade NK Laslovo 91 120.000,00 kn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**UKUPNO: 275.000,00 kuna**

Članak 4.

Energetska obnova zgrade NK Laslovo 91 financirat će se sredstvima iz državnog proračuna u iznosu od 100.000,00 kuna i 20.000,00 iz poreznih prihoda.

Poticanje sportskih aktivnosti u iznosu od 155.000,00 kuna financirat će se iz poreznih prihoda.

Članak 5.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima.

Članak 6.

Sredstva za poticanje sportskih aktivnosti doznačit će se krajnjem korisniku nakon provedenog natječaja i sklopljenih Ugovora.

Članak 7.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 1.1.2021.

KLASA: 402-04/20-02/1

URBROJ: 2158/04-01-20-3

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 9a.Zakona o financiranju javnih potreba u kulturi (NN broj:47/90, 27/93 i 38/09) te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38 .sjednici, održanoj ­­­­­1. prosinca 2020. donijelo je

**PROGRAM**

**javnih potreba u kulturi**

**na području Općine Ernestinovo**

**za 2021.**

Članak 1.

Donosi se Program javnih potreba u kulturi na području Općine Ernestinovo za 2021.godinu.

Članak 2.

Financiranje Programa javnih potreba u kulturi tijekom 2021. godine osigurat će se u Proračunu Općine Ernestinovo.

Članak 3.

Sredstva za financira javnih potreba u kulturi prema ovom Programu osiguravaju se u Proračunu u iznosu od 255.500,00 kuna, a prema izvorima :

* 220.500,00 kuna iz općih prihoda,
* 25.000,00 kn iz pomoći županijskog proračuna
* 10.000,00 iz donacija

Članak 4.

Sredstva se mogu koristiti kroz slijedeće aktivnosti:

1. Održavanje galerije Petar Smajić 12.500,00 kn

2. Održavanje Kiparske kolonije 2021. 143.000,00 kn

3. Pdržavanje Male kolonije 2021. 30.000,00 kn

4. Dani Laslova 2021. 17.000,00 kn

5. Poticanje kulturnih aktivnosti 53.000,00 kn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_UKUPNO: 255.500,00 kuna

Članak 5.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima.

Članak 6.

Sredstva za poticanje kulturnih aktivnosti doznačit će se krajnjem korisniku nakon provedenog natječaja i sklopljenih Ugovora.

Članak 7.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 1.1.2021.

KLASA: 402-04/20-02/1

URBROJ: 2158/04-01-20-4

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem Zakona o predškolskom odgoju i obrazovanju (NN 10/97, 107/07, 94/13, 98/19) te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38 .sjednici, održanoj ­­­­­1. prosinca 2020. donijelo je

**PROGRAM**

**javnih potreba u predškolskom odgoju**

**Općine Ernestinovo u 2021. godini**

Članak 1.

Donosi se program javnih potreba u predškolskom odgoju Općine Ernestinovo u 2021.g.

Članak 2.

Aktivnosti, poslovi i djelatnosti iz Programa od značaja su za razvoj predškolskog odgoja i naobrazbe u Općini Ernestinovo , i to kako slijedi:

I. UVOD

Djelatnost društvene brige o djeci predškolske dobi definirana je Zakonom o predškolskom odgoju i obrazovanju (NN 10/97, 107/07, 94/13, 98/19)

Člankom 1. Zakona ova djelatnost se određuje kao djelatnost od posebnog društvenog interesa budući da proizlazi iz prava djeteta na sadržaje i aktivnosti koje se ostvaruju različitim oblicima njege, odgoja i zaštite djece, a provodi se putem društveno organiziranog predškolskog odgoja i obrazovanja.

Cilj djelatnosti je očuvanje tjelesnog i materijalnog zdravlja predškolske djece i poticanje cjelovitog razvoja svih djetetovih funkcija sposobnosti i mogućnosti sukladno znanstvenim spoznajama, zakonitostima djetetova razvoja i njegovim stvarnim mogućnostima.

II. FINANCIRANJE DJELATNOSTI

Djelatnost se financira iz Proračuna lokalne samouprave i uprave, od korisnika usluga i iz drugih izvora, na način i u visini propisanoj programima javnih potreba za ovo područje i odlukama nadležnih tijela jedinica lokalne samouprave.

Djelatnost društvene brige o djeci predškolske dobi na području Općine Ernestinovo usmjerena je na stvaranje uvjeta za :

- što brojniji obuhvat djece jednim od oblika organiziranog predškolskog odgoja.

- zaustavljanje pada nataliteta na području Općine Ernestinovo.

III. UVJETI RADA

Dječji vrtić Ogledalce Ernestinovo raspolaže sa prostorima predškolskog odgoja u matičnom vrtiću te područnom objektu u Laslovu.

Radi operativnosti i kvalitetnijeg funkcioniranja raspoređeni su slijedeći djelatnici:

Ravnatelj – 1 djelatnik

Odgajatelj - 5 djelatnika

Spremačica/servirka - 1

IV. PROGRAMI PREDŠKOLSKOGODGOJA

Na području Općine Ernestinovo u 2021. realizirat će se slijedeći programi predškolskog odgoja:

1. Poludnevni vrtićki program u Laslovu

2. Cjelodnevni 10 -satni program u Ernestinovu

4. Poludnevni vrtićki program u Ernestinovu.

Cijenu programa čine plaće djelatnika i stvarni materijalni troškovi.

Sudjelovanje roditelja u cijeni programa (roditeljska cijena) utvrđuje Općinsko vijeće posebnom odlukom.

V. FINANCIJSKI PLAN

Za realizaciju Programa u predškolskom odgoju određuju se slijedeći rashodi:

1. Izdaci za rad Dječjeg vrtića (troškovi zaposleni, materijalni troškovi, prehrana i sl.) koji se planiraju u iznosu 1.067.100,00 kuna

Članak 3.

Sredstva za financiranje javnih potreba iz Programa osiguravaju se Proračunom Općine Ernestinovo za 2021. godinu, i to iz sredstava:

1. Općih prihoda – Proračun Općine Ernestinovo u iznosu od 527.000,00 kn,

2. Participacija u iznosu od 540.100,00 kn;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO 1.067.100,00 kuna

Članak 4.

Ovaj Program stupa snagu osmog dana od dana objave u Službenom glasniku Općine Ernestinovo, a primjenjuje se od 01.01.2021.

KLASA: 402-04/20-02/1

URBROJ: 2158/04-01-20-5

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 49. stavka 4. Zakona o poljoprivrednom zemljištu (NN 20/18, 115/18, 98/19) i 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38. sjednici, održanoj 1. prosinca 2020. .donijelo je

**P R O G R A M**

**korištenja sredstava ostvarenih od zakupa,**

**prodaje i koncesije poljoprivrednog zemljišta u vlasništvu**

**Republike Hrvatske u 2021.godini**

Članak 1.

Donosi se Program Korištenja sredstava ostvarenih od zakupa, prodaje i koncesije poljoprivrednog zemljišta u vlasništvu Republike Hrvatske u 2021.godini.

Članak 2.

Sredstva za financiranje Programa planirat će se Proračunu Općine Ernestinovo za 2021.

Sredstva ostvarena od zakupa, prodaje i koncesije poljoprivrednog zemljišta u vlasništvu Republike Hrvatske prihod su Općine Ernestinovo u dijelu od 65 % ukupno naplaćenih sredstava na području Općine Ernestinovo.

Članak 3.

Proračunom Općine Ernestinovo u 2021.godini planiran je prihod od zakupa i prodaje poljoprivrednog zemljišta u iznosu od:

- 30.000,00 kuna od prodaje;

- 611.423,00 kuna od zakupa;

- 54.500,00 kuna od koncesije.

Članak 4.

Sredstva iz prethodnog članka namijenjena su isključivo za:

1. održavanje otresnica 20.000,00

2. uređenje kanala 10.000,00

3. ostali rashodi vezani za provođenje ovog programa 66.988,00

4. vodoopskrba 320.000,00

5. subvencije poljoprivrednicima 15.000,00

6. izgradnja biciklističkih staza 263.935,00

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**UKUPNO: 695.923,00**

Članak 5.

Sredstva pomoći i subvencija realizirat će se na temelju akata Općinskog vijeća i načelnice.

Članak 6.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Planirana sredstva trošit će se dinamikom priliva sredstava u Proračun. Ukoliko se prikupljena sredstva ne utroše do kraja 2021. godine, sredstva se prenose u slijedeću godinu.

Članak 7.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 1.1.2021.

KLASA: 402-04/20-02/1

URBROJ: 2158/04-01-20-6

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Sukladno članku 31.stavku 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19), te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38 .sjednici, održanoj ­­­­­1. prosinca 2020. donijelo je

**PROGRAM**

**o namjenskom korištenju sredstava**

**naknade za zadržavanje nezakonito izgrađenih zgrada u prostoru**

**za 2021. godinu**

Članak 1.

Donosi se o Program o namjenskom korištenju sredstava naknade za zadržavanje nezakonito izgrađenih zgrada u prostoru za 2021. godinu.

Članak 2.

Prihod od naknade za zadržavanje nezakonito izgrađenih zgrada u prostoru za 2021. godinu, planiran je u iznosu od 8.000,00 kuna.

Članak 3.

Sredstvima iz članka 1.ovog Programa planirano je pokriće dijela troškova:

- rekonstrukcija javnog parkirališta na groblju Laslovo

Članak 4.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Članak 5.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 1.1.2021.

KLASA: 402-04/20-02/1

URBROJ: 2158/04-01-20-7

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 69. stavak 4. Zakona o šumama (Narodne novine 68/18, 115/18, 98/19), te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38. sjednici, održanoj ­­­­­1. prosinca 2020. donijelo je

**PROGRAM**

**utroška sredstava od šumskog**

**doprinosa za 2021.**

Članak 1.

Donosi se Program utroška sredstava šumskog doprinosa u 2021.godini.

Članak 2.

Prihod od šumskog doprinosa planiran je Proračunom za 2021.godinu u iznosu od 2.000,00 kuna.

Članak 3.

Sredstvima iz članka 1.ovog Programa planirano je pokriće dijela troškova predviđenih Programom gradnje objekata i uređaja komunalne infrastrukture u 2021.godini, a obuhvaća slijedeće tekuće i kapitalne projekte:

* rekonstrukcija javnog parkirališta na groblju Laslovo.

Članak 4.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Planirana sredstva trošit će se dinamikom priliva sredstava u Proračun. Ukoliko se prikupljena sredstva ne utroše do kraja 2021. godine, sredstva se prenose u slijedeću godinu.

Članak 5.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 1.1.2021.

KLASA: 402-04/20-02/1

URBROJ: 2158/04-01-20-9

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 12 Zakona o financiranju vodnoga gospodarstvo (Narodne novine 153/09, 90/11, 56/13, 154/14 , 119/15, 120/16, 127/17) te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo, na svojoj 38 .sjednici, održanoj ­­­­­1. prosinca 2020. donijelo je

**PROGRAM**

**utroška sredstava od vodnog**

**doprinosa za 2021.**

Članak 1.

Donosi se Program utroška sredstava vodnog doprinosa u 2021.godini.

Članak 2.

Prihod od vodnog doprinosa planiran je Proračunom za 2021.godinu u iznosu od 4.000,00 kuna.

Članak 3.

Sredstvima iz članka 1.ovog Programa planirano je pokriće dijela troškova predviđenih Programom gradnje objekata i uređaja komunalne infrastrukture u 2021.godini, a obuhvaća slijedeće tekuće i kapitalne projekte:

* rekonstrukcija javnog parkirališta na groblju Laslovo.

Članak 4.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Planirana sredstva trošit će se dinamikom priliva sredstava u Proračun. Ukoliko se prikupljena sredstva ne utroše do kraja 2021. godine, sredstva se prenose u slijedeću godinu.

Članak 5.

Ovaj Program stupa na snagu osmog dana od dana objave u Službenom glasniku Općine Ernestinovo, a primjenjuje se od 1.1.2021.

KLASA: 402-04/20-02/1

URBROJ: 2158/04-01-20-10

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Na temelju članka 14. stavak 1. Zakona o Proračunu (Narodne novine 87/08, 136/12 i 15/15) i članka 28. Statuta Općine Ernestinovo (Službeni glasnik Općine Ernestinovo 1/13 i 4/13, 3/18, 4/18, 4/19 – pročišćeni tekst, 4/20) Općinsko Vijeće Općine Ernestinovo na svojoj 38. sjednici održanoj 1. prosinca 2020. godine donijelo je

**O D L U K U**

**o izvršenju Proračuna Općine Ernestinovo**

**za 2021. godinu**

**I OPĆE ODREDBE**

Članak 1.

Ovom Odlukom uređuje se struktura prihoda i primitaka te rashoda i izdataka Proračuna i njegovo izvršavanje, opseg zaduživanja, upravljanje financijskom i nefinancijskom imovinom, prava i obveze proračunskih korisnika, pojedine ovlasti načelnika u izvršavanju proračuna.

Članak 2.

Proračun se sastoji od Općeg i Posebnog dijela te plana razvojnih programa.

Opći dio Proračuna sadrži: Račun prihoda i rashoda i račun financiranja.

U Računu prihoda i rashoda iskazani su prihodi poslovanja i prihodi od prodaje nefinancijske imovine, te rashodi poslovanja i rashodi za nabavu nefinancijske imovine.

Posebni dio Proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata.

Članak 3.

Sredstva za rashode i izdatke korisnika Proračuna osiguravaju se proračunskim korisnicima koji su u njegovu Posebnom dijelu određeni za nositelje sredstava.

**II IZVRŠAVANJE PRORAČUNA**

Članak 4.

Proračunska sredstva koriste se samo za namjene koje su određene Proračunom i to do visine utvrđene u njegovom posebnom dijelu.

Rashodi i izdaci Proračuna koji se financiraju iz namjenskih prihoda i primitaka izvršavat će se do iznosa naplaćenih prihoda i primitaka za te namjene.

Iznimno od odredbe stavka 2. ovog članka, Načelnik može odlučiti da se pojedini rashodi i izdaci pokrivaju i na teret ostalih proračunskih prihoda, a najviše do visine planiranih iznosa.

Namjenski prihodi i primici koji ne budu iskorišteni u ovoj proračunskoj godini prenose se u narednu proračunsku godinu.

Sredstva za aktivnosti i projekte koja se izvršavaju kao subvencije, donacije i pomoći pojedinom korisniku, raspoređuje Načelnik ako krajnji korisnik nije utvrđen u Posebnom dijelu Proračuna, programu javnih potreba ili drugom aktu Općinskog vijeća.

Članak 5.

Ukoliko se prihodi Proračuna ne naplaćuju u planiranim svotama i planiranoj dinamici tijekom godine, prvo se podmiruju izdaci za redovitu djelatnost Jedinstvenog upravnog odijela i Komunalnog pogona.

Članak 6.

Sredstva se koriste za utvrđene namjene štedljivo i u skladu s propisima o korištenju odnosno raspolaganju tim sredstvima. Nadzor nad korištenjem Proračunskih sredstava obavlja se u skladu sa Zakonom o Proračunu.

Članak 7.

Godišnji proračun izvršava se do 31. prosinca 2021. godine. Samo naplaćeni prihodi u tekućoj godini jesu prihodi te godine.

Obveze koje ne budu podmirene do 31. prosinca 2021. godine podmirit će se iz namjenskih sredstava Proračuna 2022. godine. Te obveze imaju prioritet u odnosu na nastale obveze u 2021. godini.

Članak 8.

Ukoliko se pojedini proračunski izdaci ne budu mogli izvršavati zbog nedovoljno planiranih rashoda, a na drugim pozicijama pojave se uštede, ovlašćuje se Načelnik da sukladno članku 46. Zakona o proračunu može vršiti preraspodjelu sredstava između razdjela, s tim da se tom prilikom ne može mijenjati ukupni iznos rashoda utvrđenih Proračunom.

Načelnik o preraspodjeli sredstava izvještava Vijeće u rokovima za podnošenje polugodišnjeg i godišnjeg obračuna Proračuna.

Članak 9.

Za planiranje i izvršavanje Proračuna u cIjelosti je odgovoran Načelnik. Odgovornost za izvršavanje Proračuna podrazumijeva odgovornost za preuzimanje i verifikaciju obveza, izdavanje naloga za plaćanje na teret proračunskih sredstava, te za utvrđivanje prava naplate i izdavanje naloga za naplatu u korist proračunskih sredstava.

Članak 10.

Proračunski korisnik Općine je Vijeće mađarske nacionalne manjine. Vijeće nema svoj žiro račun te svoje financijske transakcije obavlja putem računa Općine.

Svi prihodi i primici proračunskog korisnika uplaćuju se na IBAN račun Općine, a svi rashodi i izdaci isplaćuju se sa IBAN računa Općine.

Čelnik Vijeća odgovoran je za točnost, vjerodostojnost i zakonsku osnovu knjigovodstvenih isprava kojom se dokazuje obveza plaćanja.

Proračunski korisnik Dječji vrtić „Ogledalce“ poslovanje obavlja putem svojeg žiro-računa. Općina Ernestinovo sudjeluje u radu vrtića financiranjem djela bruto plaće zaposlenika. Ostali rashodi poslovanja financiraju se iz prihoda prikupljenih od sufinanciranja roditelja i Općina sa čijeg područja djeca pohađaju vrtić. Ravnatelj Vrtića odgovoran je za točnost, vjerodostojnost i zakonsku osnovu knjigovodstvenih isprava kojom se dokazuje obveza plaćanja.

**III PRIHODI PRORAČUNA**

Članak 11.

U Proračunu se planiraju svi prihodi koje sukladno pozitivnim propisima ostvaruje Općina.

Prihodi što ih tijela općinske uprave ostvare obavljanjem djelatnosti, prihodi su Proračuna i uplaćuju se na račun Proračuna.

Jedinstveni upravni odjel Općine nadzire ostvarenje i trošenje prihoda .

**IV ISPLATA SREDSTAVA IZ PRORAČUNA**

Članak 12.

Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Službenik kojeg za to posebnom odlukom ovlasti Načelnik, mora prije isplate provjeriti i potvrditi potpisom pravni temelj i visinu obveze koja proizlazi iz knjigovodstvene isprave.

Članak 13.

Donacije političkim strankama rasporedit će se po posebnom odlukom Općinskog Vijeća, a doznačivat će se tromjesečno.

**V ODGODA PLAĆANJA TE OTPIS POTRAŽIVANJA**

Članak 14.

Načelnik može u cijelosti ili djelomično otpisati dug prema Općini ako bi troškovi postupka naplate bili u nerazmjeru s visinom potraživanja odnosno zbog drugog opravdanog razloga.

Načelnik odlučuje o otpisu nenaplativih i spornih potraživanja temeljem izvještaja Povjerenstva za popis potraživanja, a sukladno Pravilniku o proračunskom računovodstvu i Računskom planu (Narodne novine broj 124/14).

**VI UPRAVLJANJE NEFINANCIJSKOM DUGOTRAJNOM IMOVINOM**

Članak 15.

Nefinancijskom dugotrajnom imovinom Općine upravlja Načelnik. Upravljanje imovinom podrazumijeva njezino korištenje, održavanje i davanje u zakup,vođenje popisa o toj imovini u skladu sa zakonom.

Sredstva za održavanje dugotrajne imovine osiguravaju se u rashodima poslovanja Proračuna.

Članak 16.

Knjigovodstvena evidencija nefinancijske dugotrajne imovine vodi se u Jedinstvenom upravnom odjelu Općine.

**VII ZADUŽIVANJA I JAMSTVA**

Članak 17.

Općina Ernestinovo se može zadužiti dugoročno za investicije uzimanjem kredita, a koje potvrdi Općinsko Vijeće, uz prethodnu suglasnost Vlade Republike Hrvatske/Ministarstva financija Republike Hrvatske.

**VIII ZAVRŠNE ODREDBE**

Članak 18.

Ova Odluka objavit će se u Službenom glasniku Općine Ernestinovo, a stupa na snagu 1. siječnja 2021. godine.

KLASA: 400-06/20-02/6 PREDSJEDNIK OPĆINSKOG VIJEĆA

URBROJ: 2158/04-01-20-1

Ernestinovo, 1. prosinca 2020. Krunoslav Dragičević, v.r.

Na temelju članka 5. stavka 2. Zakona o financiranju političkih aktivnosti i izborne promidžbe (Narodne novine, broj 29/19, 98/19) te članka 28. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo na 38. sjednici, održanoj 1. prosinca 2020. donosi

**ODLUKU**

**o raspoređivanju sredstava za financiranje političkih stranaka i vijećnika**

**Općinskog vijeća Općine Ernestinovo izabranih s liste grupe birača**

**u 2021. godini**

**Članak 1.**

Ovom Odlukom raspoređuju se sredstva za rad političkih stranaka zastupljenih u Općinskom vijeću Općine Ernestinovo i vijećnika izabranih s liste grupe birača za 2021. godinu.

**Članak 2.**

U Proračunu Općine Ernestinovo za 2021. godinu osiguravaju se sredstva za namjene iz članka 1. ove odluke u iznosu od 12.200,00 kuna.

**Članak 3.**

Za svakog člana Općinskog vijeća utvrđuje se iznos sredstava od 1.000,00 kn.

**Članak 4.**

Svakoj pojedinoj političkoj stranci pripadaju sredstva razmjerno broju njenih članova u trenutku konstituiranja Općinskog vijeća Općine Ernestinovo.

Za svakoga izabranog člana predstavničkog tijela podzastupljenog spola političkim strankama pripada i pravo na naknadu u visini od 10% iznosa predviđenog po svakom izabranom članu.

**Članak 5.**

Političkim strankama koje participiraju u Općinskom vijeću sredstva će se doznačiti na žiro-račun političke stranke.

Vijećnicima izabranim s liste grupe birača sredstva će se doznačiti na njihove posebne račune otvorene za redovito financiranje političke djelatnosti vijećnika.

**Članak 6.**

Sredstva će se isplaćivati tromjesečno, u jednakim iznosima.

**Članak 7.**

Ova Odluka stupa na snagu 1. siječnja 2021. i objavit će se u Službenom glasniku Općine Ernestinovo.

KLASA: 006-01/20-03/1

URBROJ: 2158/04-01-20-1

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst 137/15, 123/17, 98/19) i članka 28. Statuta Općine Ernestinovo („Službeni glasnik“ 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo na 38. sjednici održanoj 1. prosinca 2020. donosi

**ODLUKU o usvajanju**

**Strategije** **razvoja pametne Općine Ernestinovo 2020.- 2025.**

**Članak 1.**

Ovom Odlukom Općinsko vijeće Općine Ernestinovo usvaja Strategiju razvoja pametne Općine Ernestinovo 2020.- 2025.

**Članak 2.**

Tekst Strategije razvoja pametne Općine Ernestinovo 2020.- 2025. čini sastavni dio ove Odluke, ali nije predmet objave u Službenom glasniku Općine Ernestinovo. Nakon stupanja na snagu ove Odluke, Strategija razvoja pametne Općine Ernestinovo 2020.- 2025., objavit će se na web stranicama Općine Ernestinovo.

**Članak 3.**

Ova Odluka stupa na snagu prvog dana od dana objave u „Službenom glasniku“ Općine Ernestinovo.

KLASA: 302-02/20-02/2

URBROJ: 2158/04-01-20-1

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Temeljem članka 17. stavak 1. Zakona o sustavu civilne zaštite (NN br.  
82/15, 118/18 i 31/20), te članka 28. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo na 38. sjednici održanoj 1. 2020. donosi

**GODIŠNJI PLAN RAZVOJA SUSTAVA CIVILNE ZAŠTITE**

**jedinica lokalne i područne samouprave za 2021.**

**s financijskim učincima za trogodišnje razdoblje**

1. **UVOD**

Sustav civilne zaštite je oblik pripremanja i sudjelovanja sudionika civilne zaštite u reagiranju na katastrofe i velike nesreće, te ustrojavanja, pripremanja i sudjelovanja operativnih snaga civilne zaštite u prevenciji, reagiranju na katastrofe i otklanjanju mogućih uzroka i posljedica katastrofa i velikih nesreća.

Jedinice lokalne i područne (regionalne) samouprave, u okviru svojih prava i obveza utvrđenih Ustavom i zakonom, uređuju, planiraju, organiziraju, financiraju i provode civilnu zaštitu.

Zakonom o sustavu civilne zaštite („Narodne novine“ broj 82/15) propisani su poslovi i obveze jedinica lokalne samouprave:

1. Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
2. Jedinice lokalne i područne (regionalne) samouprave dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.
3. Jedinice lokalne i područne (regionalne) samouprave za potrebe pripravnosti i reagiranja kod velikih nesreća i katastrofa organiziraju sudjelovanje volontera radi provođenja mjera i aktivnosti u sustavu civilne zaštite, sukladno odredbama Zakona i posebnih propisa.
4. U slučaju velike nesreće stožer civilne zaštite jedinice lokalne i područne (regionalne) samouprave organizira volontere u provođenju određenih mjera i aktivnosti u sustavu civilne zaštite, sukladno odredbama Zakona i posebnih propisa.

Nadalje, Zakonom o sustavu civilne zaštite propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

* u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine
* donosi procjenu rizika od velikih nesreća
* donosi odluku o određivanju pravnih osoba od interesa za sustav civilne zaštite
* donosi odluku o osnivanju postrojbi civilne zaštite
* osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Iznimno, jedinice lokalne samouprave u kojima nema izraženih rizika te temeljem njihove veličine i drugih kriterija uređenih odredbama pravilnika iz članka 49. stavka 2. Zakona o sustavu civilne zaštite, nisu u obvezi izraditi i donijeti procjenu rizika od velikih nesreća. Općina Ernestinovo sukladno procjeni i smjernicama koje je izradila Osječko-baranjska županija, bila je u obvezi izraditi procjenu rizika od velikih nesreća. Rok za usvajanje ovog planskog dokumenta bio je 31. ožujka 2018. Procjena je izrađena u zakonskom roku i usvojilo ju je predstavničko tijelo.

Izvršno tijelo jedinice lokalne samouprave izvršava sljedeće zadaće:

* donosi plan djelovanja civilne zaštite
* donosi plan vježbi civilne zaštite
* priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite
* kod donošenja godišnjeg plana nabave u plan uključuje materijalna sredstva i opremu snaga civilne zaštite
* donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite
* odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite
* izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite
* osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša
* osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika
* osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite
* uspostavlja vođenje evidencije stradalih osoba u velikim nesrećama i katastrofama.

Općinska načelnica koordinira djelovanje operativnih snaga sustava civilne zaštite osnovanih za područje općine u velikim nesrećama i katastrofama uz stručnu potporu općinskog stožera civilne zaštite.

Općinski načelnici, gradonačelnici i župani dužni su se osposobiti za obavljanje poslova civilne zaštite u roku od šest mjeseci od stupanja na dužnost, prema programu osposobljavanja koji provodi Državna uprava.

Iz navedenog, vidi se da općine i gradovi, bez obzira na svoju veličinu i fiskalni kapacitet, imaju velike obveze u vezi s ustrojavanjem sustava civilne zaštite na svom području.

Povoljna okolnost je da se Općina Ernestinovo ne nalazi na seizmički aktivnom području, u blizini nema visokih planina niti gorja, kao ni velikih rijeka, tako da do sada nije bilo većih prirodnih katastrofa.

Međutim, na području Općine postoje postrojenja koja mogu biti izvorom ugroze:

* benzinska postaja u Ernestinovu – Tifon
* plinsko postrojenje – Petrol Plin u Divošu
* velika trafostanica Hrvatske elektroprivrede na ulazu u Divoš

Ove okolnosti potrebno je uzeti u obzir prilikom izrade planskih dokumenata.

1. **PLANSKI DOKUMENTI**

Temeljem Zakona o sustavu civilne zaštite doneseni su ili revidirani sljedeći planski dokumenti:

* + Procjena rizika od velikih nesreća
  + Plan djelovanja civilne zaštite
  + Procjena ugroženosti od požara i tehnoloških eksplozija
  + Plan zaštite od požara
  + Izvod iz Operativnog plana provedbe mjera civilne zaštite u nepovoljnim vremenskim uvjetima za zimsko razdoblje
  + Operativni plan zaštite od požara vezane za pripremu i provedbu protupožarne sezone
  + Izvod iz Operativnog plana djelovanja za evakuaciju i zbrinjavanje turista u slučaju iznenadnog događaja na području nadležnosti
  + Plan gospodarenja otpadom

Zbog niza zakonskih promjena, sve planske dokumente bilo je potrebno revidirati ili čak izraditi nove. Odgovarajuće promjene bilo je potrebno unijeti i u izmjene i dopune Prostornog plana uređenja Općine Ernestinovo, što je započeto u 2019. godini. Plan je donesen 7. travnja 2020. te je objavljen u Službenom glasniku Općine Ernestinovo (5/20 i 7/20 – pročišćeni tekst).

1. **OPERATIVNE SNAGE CIVILNE ZAŠTITE**

**3.1. STOŽER CIVILNE ZAŠTITE**

Sukladno Zakonu o sustavu civilne zaštite općinska načelnica donijela je Odluku o osnivanju i imenovanju Stožera civilne zaštite Općine Ernestinovo. U travnju 2020. došlo je do promjene u strukturi Stožera uslijed imenovanja nove pročelnice Jedinstvenog upravnog odjela.

U Stožer su imenovani:

1. Željko Katić - načelnik stožera, zamjenik općinske načelnice
2. Ivana Švast Mikolčević– zamjenica načelnika stožera, pročelnica Jedinstvenog upravnog odjela Općine Ernestinovo
3. Zlatko Pakšec – član stožera, načelnik Policijske postaje Čepin
4. Zora Dragun-Šmital – članica stožera, službenica Državne uprave za zaštitu i spašavanje
5. Dominik Matošević, tehničar veterinarske medicine – član stožera
6. Branka Franjić, dr. medicine opće prakse – članica stožera
7. Tomislav Varga – član stožera, medicinski tehničar
8. Branko Koren – član stožera, predsjednik DVD-a Ernestinovo
9. Ivan Mandić – član stožera, zapovjednik DVD-a Ernestinovo
10. Ladislav Deže – član stožera, predsjednik DVD-a Laslovo
11. Darko Pacek – član stožera, zapovjednik DVD-a Laslovo
12. Slobodan Soldo – član stožera, pročelnik područne stanice Hrvatske gorske službe spašavanja

Kada se proglasi stanje velike nesreće i katastrofe, Stožer preuzima sve poslove usklađivanja djelovanja operativnih snaga sustava civilne zaštite na ublažavanju i otklanjanju nastalih posljedica.

Odluku o aktiviranju Stožera donosi općinska načelnica.

Potreba za aktiviranjem stožera dogodila se u mjesecu ožujku 2020. godine, kada je Općinska načelnica uslijed pandemije COVID-19 donijela Odluku o aktiviranju Stožera civilne zaštite. Stožer civilne zaštite Općine Ernestinovo zajedno sa županijskim i nacionalnim Stožerom svakodnevno usklađuje djelovanje operativnih snaga te osigurava provođenje mjera za zaštitu stanovništva.

Dio članova Stožera civilne zaštite prošao je stručno osposobljavanje, dok dio članova nije bio nazočan osposobljavanju. Općinska načelnica također je prošla stručno osposobljavanje.

**3.2. DRUGI SUDIONICI**

Općinsko vijeće Općine Ernestinovo na 26. sjednici, održanoj 7. rujna 2016. donijelo je Odluku o određivanju pravnih osoba od interesa za sustav civilne zaštite na području Općine Ernestinovo, na koju je suglasnost dao područni ured Državne uprave za zaštitu i spašavanje u Osijeku.

Pravne osobe i drugi pravni subjekti od interesa za sustav civilne zaštite na području Općine Ernestinovo su:

1. Vodovod-Osijek d.o.o., Osijek
2. Unikom d.o.o., Osijek
3. Vuka d.d., Osijek
4. Gradsko društvo Crvenog križa Osijek
5. Osnovna škola „Ernestinovo“
6. Osnovna škola „Laslovo“
7. Dom zdravlja Osijek
8. Lovačko društvo „Fazan“, Laslovo
9. Dobrovoljno vatrogasno društvo „Ernestinovo“
10. Dobrovoljno vatrogasno društvo „Laslovo“
11. Junušić d.o.o. Ernestinovo
12. „Bager centar“ obrt vl. Šandor Miškolci, Korog
13. Poljoprivredna zadruga „Almus“, Ernestinovo

Navedene pravne osobe i drugi subjekti svojim ljudskim snagama i materijalnim resursima sudjeluju u provedbi mjera i aktivnosti u sustavu civilne zaštite. Općina Ernestinovo podmirit će pravnim osobama i drugim subjektima stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, u slučaju njihove aktivacije za potrebe civilne zaštite.

**3.2.1. VATROGASTVO**

Na području Općine Ernestinovo djeluju dva vatrogasna društva, dobrovoljno vatrogasno društvo „Ernestinovo“ i dobrovoljno vatrogasno društvo „Laslovo“

Dobrovoljno vatrogasno društvo Ernestinovo **- 22 operativno sposobna vatrogasca**

Tijekom 2020. godine DVD Ernestinovo proveo je:

* održana su 3 stručna predavanja od strane zapovjednika Alena Šafrana
* 1 osoba je poslana na osposobljavanje za vatrogasno zvanje
* liječnički pregled je obavljen za sva 22 vatrogasca
* organiziran je posjet prijateljskom društvu PGD Spuhlja u Sloveniji
* održane su interne vježbe spremnosti
* preventivne aktivnosti u školama i vrtićima nisu održane zbog pandemije COVID 19

**Dobrovoljno vatrogasno društvo „Laslovo“– 5 operativno sposobnih vatrogasaca**

* provedene su interne vježbe spremnosti
* liječnički pregledi su obavljeni za sve operativno sposobne vatrogasce
* jedan član pohađa osposobljavanje za zvanje vatrogasac
* preventivne aktivnosti u školama i vrtićima nisu održane zbog pandemije COVID 19

Oba vatrogasna društva imaju optimalan broj pripadnika te opreme stoga su pouzdan partner prilikom organizacije i provedbe mjera i aktivnosti u sustavu civilne zaštite.

1. **STANJE SUSTAVA CIVILNE ZAŠTITE**

Stanje organiziranosti sustava civilne zaštite na području Općine Ernestinovo, s obzirom na relativno rijetke moguće ugroze za sada zadovoljava, no potrebno je dalje raditi na njegovom unaprjeđivanju i poboljšanju učinkovitosti. Jedan od način poboljšanja učinkovitosti je uvođenje videonadzora na određenim punktovima u Općini Ernestinovo, a na kojem projektu se intenzivno radi. Nadzor bi trebao biti uspostavljen do 2021./2022. godine.

Stožer civilne zaštite, osvježen je novim članovima, a ostali dokumenti potrebni za redovan rad usvojeni su na redovnim sjednicama Općinskog vijeća.

Od ranije postoji Odluka o ustrojavanju postrojbe civilne zaštite opće namjene, kao i određivanju pravnih osoba od interesa za zaštitu i spašavanje na području Općine Ernestinovo. No potrebno je još obaviti smotru postrojbe, revidirati njeno članstvo i ustrojiti potrebne evidencije pripadnika postrojbe.

U proljeće 2015. provedeno je stručno osposobljavanje postrojbe civilne zaštite opće namjene za pripadnike koji nisu ranije prošli stručno osposobljavanje.

Popis pripadnika postrojbe civilne zaštite potrebno je pregledati i revidirati, kao bi se utvrdilo koji pripadnici su zaista dostupni. Po potrebi je nužno provesti dodatno osposobljavanje novih pripadnika.

Prema planskim dokumentima potrebno je smanjiti broj pripadnika postrojbe civilne zaštite sa sadašnjih 33 na 20 pripadnika.

1. **ANALIZA FINANCIRANJA SUSTAVA CIVILNE ZAŠTITE**

Tijekom 2021. godine na operativne snage sustava civilne zaštite i njihovo djelovanje planirana su sljedeća financijska sredstva:

* Civilna zaštita, zaštita i spašavanje: 10.000,00 kn
* Vatrogastvo: 191.000,00 kn
* Udruge građana: 2.500,00 kn
* Službe kojima je zaštita i spašavanje redovita djelatnost: 30.000,00 kn

1. **ZAKLJUČNE OCJENE**

Temeljem ovog uvida u stanje sustava civilne zaštite na području Općine Ernestinovo izvode se sljedeći zaključci:

1. Temeljem odredbe članka 17. Zakona o sustavu civilne zaštite, u 2021. godini bit će potrebno usvojiti smjernice za organizaciju i razvoj sustava koje se razmatraju i usvajaju svake četiri godine, budući su posljednje usvojene 2017. godine.
2. Na osnovi trenutnog stanja može se konstatirati da postrojbe DVD Ernestinovo i DVD Laslovo relativno zadovoljavaju aktivnostima za spašavanje te su istovremeno i nositelji cijelog sustava.
3. U situacijama koje bi se mogle smatrati velikim nesrećama i katastrofama, zaštita i spašavanje na području Općine Ernestinovo mogla bi se zasnivati i na dodatnim operativnim snagama civilne zaštite susjednih općina i grada Osijeka, kao i interventnih snaga šireg okruženja i razina.

KLASA: 810-03/20-03/2

URBROJ: 2158/04-01-20-1

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Na temelju članka 115. stavka 1. alineje 3. Zakona o socijalnoj skrbi (Narodne novine, broj 157/13, 152/14, 99/15, 52/16, 16/17, 130/17, 98/19) te članka 28. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće na svojoj 38. sjednici održanoj 1. prosinca 2020. godine donosi

**ODLUKU**

**o isplati dara za djecu**

**korisnicima zajamčene minimalne novčane naknade**

I.

Općinsko vijeće, na prijedlog Načelnice Općine Ernestinovo, donosi Odluku o isplati dara za djecu za korisnike zajamčene minimalne novčane naknade.

II.

Dar za djecu se dodjeljuje u novcu u svrhu pomaganja korisnicima zajamčene minimalne novčane naknade za nadolazeći Božić.

III.

Dar za dijete isplaćuje se u iznosu 200,00 kn neto po djetetu, ako je dijete mlađe od 15 godina.

IV.

Dar za dijete isplaćuje se roditelju koji je korisnik zajamčene minimalne novčane naknade, na trošak proračuna Općine Ernestinovo za 2020. godinu, Program 1009 SOCIJALNA SKRB, Aktivnost 100002 Ostale pomoći obiteljima i pojedincima.

V.

Dar za dijete isplaćuje se prema popisu koji će se pribaviti od Centra za socijalnu skrb Osijek.

VI.

Provedba ove odluke povjerava se Jedinstvenom upravnom odjelu Općine Ernestinovo.

VII.

Ova Odluka stupa na snagu osmi dan nakon dana objave u „Službenom glasniku Općine Ernestinovo”.

KLASA: 021-05/20-03/4

URBROJ: 2158/04-01-20-1

Ernestinovo, 1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r

Na temelju odredbe članka 35. Zakona o lokalnoj i regionalnoj samoupravi („Narodne novine” broj NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19), te članka 28. Statuta Općine Ernestinovo (Službeni glasnik broj 1/13, 4/13, 3/18, 4/18, 4/19 – pročišćeni tekst, 4/20), Općinsko vijeće Općine Ernestinovo na svojoj 38. sjednici, održanoj dana 1. prosinca 2020. godine, donosi

**O D L U K U**

**o dodjeli božićnih poklon paketa djeci od rođenja do zaključno**

**4. razreda osnovne škole za Božić 2020. godine**

I.

Općinsko vijeće, na prijedlog Načelnice Općine Ernestinovo, donosi Odluku o dodjeli božićnih poklon paketa za djecu s područja Općine Ernestinovo.

II.

Poklon paketi se dodjeljuju djeci od rođenja do zaključno 4. razreda osnovne škole s prebivalištem u naseljima: Ernestinovo, Divoš i Laslovo, u vrijednosti do 75,00 kuna po djetetu.

III.

Odobrena sredstva potrebna za financiranje poklona isplaćuju se iz Proračuna Općine Ernestinovo, Program 1009 SOCIJALNA SKRB, Aktivnost 100002 Ostale pomoći obiteljima i pojedincima.

IV.

Za realizaciju ove Odluke zadužuje se Jedinstveni upravni odjel Općine Ernestinovo.

V.

Ova Odluka stupa na snagu osmi dan nakon dana objave u „Službenom glasniku Općine Ernestinovo”.

KLASA: 021-05/20-03/5

URBROJ: 2158/04-01-20-1

Ernestinovo, ­­­­­1. prosinca 2020.

PREDSJEDNIK OPĆINSKOG VIJEĆA

Krunoslav Dragičević, v.r.

Na temelju članaka 42. i 48. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19) i članka 41. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst, 4/20), općinska načelnica Općine Ernestinovo donosi

**OPERATIVNI PLAN**

**za održavanje nerazvrstanih cesta i ostalih javnih površina**

**na području Općine Ernestinovo**

**u zimskim uvjetima**

(sezona 2020./2021.)

**1. UVOD**

Radi održavanja prohodnosti nerazvrstanih cesta u zimskim uvjetima, sprječavanja poledice i uklanjanja snijega s nogostupa, trgova, stubišta, pješačkih zona i autobusnih stajališta, izrađen je ovaj Operativni plan za održavanje nerazvrstanih cesta i ostalih javnih površina na području Općine Ernestinovo u zimskim uvjetima.

Operativni plan za održavanje nerazvrstanih cesta i ostalih javnih površina na području Općine Ernestinovo u zimskim uvjetima (u daljnjem tekstu: zimska služba) razumijeva radove neophodne za održavanje prohodnosti cesta, drugih prometnih površina i pješačkih površina radi sigurnog obavljanja prometa za režim prometa u zimskim uvjetima koji je određen posebnim propisima.

Operativni plan sadrži osobito:

1. - mjesto pripravnosti,
2. - stupnjeve pripravnosti,
3. - potreban broj ljudstva, mehanizacije i materijala za posipavanje,
4. - redoslijed izvođenja radova održavanja prohodnosti prema utvrđenim razinama prednosti,
5. - dinamiku provođenja pojedine aktivnosti,
6. - nadzor i kontrolu provođenja zimske službe.

Pod radovima održavanja nerazvrstanih cesta u zimskim uvjetima razumijeva se:

1. - pripremni radovi prije nastupanja zimskih uvjeta,
2. - zaštitne mjere protiv stvaranja poledice,
3. - uklanjanje snijega s kolnika i drugih prometnih površina.

Obavljanje komunalnih poslova održavanja nerazvrstanih cesta na području Općine Ernestinovo u zimskim uvjetima - „zimska služba“ obavljat će Vlastiti komunalni pogon ( dalje zimska služba) sukladno Odluci o komunalnom redu („Službeni glasnik“ Općine Ernestinovo broj 9/19).

Operativnim planom uređena je organizacija zimskog održavanja nerazvrstanih cesta u zimskim uvjetima na području Općine Ernestinovo. Operativni plan je sastavljen na pretpostavci prosječne zime u ovoj klimatskoj zoni, a predviđa organizaciju ljudstva, mehanizacije, nabave industrijske soli, kamene sipine i opseg i dinamiku provođenja aktivnosti.

Voditelj zimske službe održavanja nerazvrstanih cesta i nogostupa na području Općine Ernestinovo u zimskim uvjetima odgovoran je za stanje prohodnosti cesta u razdoblju zimskih uvjeta, za one ceste i dijelove nogostupa kako je to opisano ovim planom.

Cesta se smatra prohodnom kada je radovima održavanja omogućeno prometovanje vozila uz upotrebu zimske opreme, u skladu s posebnim propisom o prometovanju vozila u zimskim uvjetima.

**2. RUKOVOĐENJE ZIMSKOM SLUŽBOM**

U skladu s ovim Operativnim planom, rukovođenje „zimskom službom“ planira voditelj Vlastitog komunalnog pogona (Voditelj zimske službe) uz koordinaciju s ovlaštenim predstavnikom Općine Ernestinovo.

Ovlašteni predstavnik Općine Ernestinovo je općinska načelnica.

Koordinaciju zimske službe na pozicijama raskrižja nerazvrstanih cesta i javnih cesta ovlašteni predstavnik Općine Ernestinovo osim sa Voditeljem zimske službe mora vršiti i sa ovlaštenim predstavnikom Županijske uprave za ceste Osječko - baranjske županije i Hrvatskih cesta, Ispostava Osijek.

**3. PRIPRAVNOST**

Pripravnost Vlastitog komunalnog pogona – zimske službe - na području Općine Ernestinovo traje u periodu 15.11.2020. godine do 31.03. 2021. godine i tako nadalje za svaki zimski period.

U vrijeme pripravnosti kod zimske službe se uvodi stalno dežurstvo rukovoditelja operativnog djelovanja zimske službe radi organizacije operativnog djelovanja prema stvarnim i očekivanim meteorološkim uvjetima.

Voditelj zimske službe u vrijeme pripravnosti mora biti organiziran s potrebnim brojem ljudstva, mehanizacije i materijala za posipavanje, i to:

1. održavanje cesta i nogostupa
2. radnici za posluživanje i upravljanje vozilima – najmanje 1 osoba,
3. stroj za čišćenje s posipačem sa snježnim plugom širine preko 2,4 metra,
4. samohodni motorni čistač – najmanje 1 osoba

Voditelj zimske službe mora biti pripravan pristupiti izvršenju radova „zimske službe“ u ovisnosti o stvarnim i očekivanim meteorološkim uvjetima, koji određuju stupanj pripravnosti za operativno djelovanje.

Voditelj planira smjene i dežurstva prema dugoročnoj vremenskoj prognozi, a prema kratkoročnoj vremenskoj prognozi planira spremnost operativnog djelovanja u potrebnom stupnju pripravnosti.

Ovlašteni predstavnik Općine Ernestinovo, ovisno o vremenskim uvjetima može Voditelju zimske službe izdati nalog za izvršenje dodatnih radova čije izvršenje je nužno za prohodnost ceste. Nalog za izvršenje dodatnih radova izdaje se usmeno.

Voditelj zimske službe dužan je pravovremeno osigurati dovoljne količine materijala za posipavanje te ga pravilno uskladištiti.

Sol za posipavanje mora biti uskladištena na način kojim se održava njena kvaliteta i rastresitost.

Količinu soli treba obnavljati uoči svakog sezonskog razdoblja.

Neutrošenu sol iz prethodnog sezonskog razdoblja prije korištenja u tekućem razdoblju uporabe treba miješati sa novom solju u minimalnom omjeru 1:1.

Sipina je drobljeni kameni agregat u granulaciji 4-8 mm.

Voditelj zimske službe u skladu s ovim Operativnim planom samostalno organizira sve potrebne aktivnosti, uz obaveznu koordinaciju s ovlaštenim predstavnikom Općine Ernestinovo (dogovor o preventivi, vrijeme pristupanja izvršenju, omjer mješavine i slično).

**STUPNJEVI PRIPRAVNOSTI**

Ovisno o meteorološkoj prognozi, uvjetima i vremenskim prilikama, temperaturi zraka i kolnika, trajanju i intenzitetu oborina i slično, određuju se tri stupnja pripravnosti, i to:

**I. stupanj pripravnosti** – uključuje samo organizaciju zimske službe bez posebno uvedenog dežurstva, odnosno bez troškova dežurstva ili djelovanja.

**II. stupanj pripravnosti** – uključuje dežurstvo u mjestu pripravnosti sa povremenim preventivnim djelovanjem.

**III. stupanj pripravnosti** – uključuje potpunu pripravnost i operativno djelovanje zimske službe.

**PRVI STUPANJ PRIPRAVNOSTI**

Organizira se zimska služba s potrebnim ljudstvom, mehanizacijom i sredstvima za posipavanje, sa pripremljenim deponijom dovoljnih količina industrijske soli i kamene sipine, pripremu dežurstva s telefonskom vezom.

**DRUGI STUPANJ PRIPRAVNOSTI**

Uvodi se kad temperatura oscilira oko 0º C uz mogućnost pojave poledice.

U ovom stupnju pripravnosti Voditelj zimske službe organizira neprekidno dežurstvo te radnika za posluživanje i upravljanje vozilom (ralicom).

Voditelj zimske službe na održavanju nogostupa organizira rad radnika za ručno i strojno čišćenje te posipavanje.

Obavljaju se preventivni radovi na sprečavanju poledice.

Prvenstveno se posipavaju opasna mjesta i to:

1. dionice cesta s uzdužnim nagibom većim od 4%,
2. \*glavna raskrižja,
3. \* kolnici većim cestovnim propustima, druge dionice ceste prema operativnom planu.

Opasna mjesta posipavaju se mješavinom industrijske soli i kamene sipine (omjer 6 mješavine 3 t soli/10 m3 kamene sipine).

Ostali kolnici i druge prometne površine preventivno se posipavaju industrijskom solju u redoslijedu prema utvrđenim razinama prednosti.

Doziranje se obavlja podešavanjem uređaja na posipaču na određenu gustoću posipavanja koja je određena količinom posipala u jednoj radnoj fazi po jedinici mjere (m2).

\*OPASKA:

Na području Općine Ernestinovo većina opasnih mjesta nalazi u obuhvatu nadležnosti Županijske uprave za ceste Osječko - baranjske županije.

**TREĆI STUPANJ PRIPRAVNOSTI**

Uvodi se kad se očekuje kontinuirano padanje snijega koje zahtjeva radove uklanjanja snijega s kolnika. U uvjetima padanja snijega radovi osiguranja prohodnosti uključuju kontinuirano uklanjanje snijega vozilima sa snježnim plugom.

Osiguranje prohodnosti u uvjetima kontinuiranog padanja snijega provodi se uklanjanjem snijega s kolnika i drugih prometnih površina vozilima sa snježnim plugom, ili ručno kod pješačkih površina, istovremeno s posipavanjem.

Prvenstveno se pristupa uklanjanju snijega na kolnicima i dionicama kolnika cesta uzdužnog nagiba većeg od 4%, kolnika na oštrim zavojima, na većih raskrižjima i na cestovnim propustima, a istovremeno s uklanjanjem snijega izvodi se posipavanje mješavinom industrijske soli i kamene sipine u omjeru do 3 t/10 m3.

Ostali kolnici i druge prometne površine preventivno se posipavaju industrijskom solju u redoslijedu prema utvrđenim razinama prednosti.

Doziranje se obavlja podešavanjem posipača na određenu gustoću posipavanja koja je određena količinom posipala u jednoj radnoj fazi po jedinici mjere (m2).

Uklanjanje snijega s kolnika i posipavanje se obavlja u punoj širini kolnika, a izvršenje se provodi u minimalno 1 (jednoj) ili 2 (dvije) prohodne širine ovisno o širini kolnika.

Snijeg se uklanja snježnim plugom u kontinuiranom prohodu cijelom duljinom ceste u oba smjera, a potom se u ponovljenom prohodu uklanja snijeg koji je nanesen na raskrižja i druge prometne površine koje su priključene na cestu.

U sezoni 2020./2021. redoslijed i smjer prohoda nije posebno određen. Za sljedeću zimsku sezonu redoslijed i smjer prohoda odrediti će se prema prohodnim pravcima zadanim Planom prohoda, koji će biti sastavni dio ugovora sa odabranim Izvoditeljem radova.

Ceste s kolnikom širine do 4,5 m čiste se snježnim plugom širine minimum 2,4 m, u jednoj prohodnoj širini.

Ceste s kolnikom širine od 5,0 – 7,5 m čiste se snježnim plugom širine minimum 2,5 m, u dvije prohodne širine, u oba smjera.

**4. RAZINA PREDNOSTI ODRŽAVANJA CESTA**

Redoslijed obavljanja radova održavanja na cestama određen je razinama prednosti.

Cestovna mreža nerazvrstanih cesta na području Općine Ernestinovo razvrstana je u dvije razine prednosti.

Prva razina prednosti su ceste po redoslijedu čišćenja od 1-10, druga razina po redoslijedu čišćenja od 11-19.

Voditelj zimske službe dužan je upoznati sve javne i nerazvrstane ceste, trgove i parkirališta na području Općine Ernestinovo, a koju uključeni u ovaj Operativni plan.

**Popis površina**

|  |  |  |
| --- | --- | --- |
| Red.br. | Naziv ceste – Ernestinovo | Redoslijed čišćenja |
|  | Stadionska | 4 |
|  | A. Stepinca | 5 |
|  | P. Smajića, | 6 |
|  | N. Š. Zrinskog | 1 |
|  | Frankopanska | 2 |
|  | Sunčana | 7 |
|  | Bana Jelačića | 8 |
|  | Ivana Gorana Kovačića | 10 |
|  | Braće Radića | 9 |
|  | Rokin put | 11 |
|  | Naziv ceste- Laslovo |  |
|  | Školska | 14 |
|  | Mirna | 15 |
|  | Dr. Franje Tuđmana | 16 |
|  | J. Kozarca | 17 |
|  | R. Frančića | 18 |
|  | Vinogradska | 12 |
|  | Zadružna | 13 |
|  | Laslovački prokop | 19 |
|  | Divoš – Koče Popovića | 3 |

**I. RAZINA PREDNOSTI**

U uvjetima poledice Planom prohoda određeno je da se na svim cestama I. razine prednosti kontinuiranim uklanjanjem snijega osigura prohodnost u roku do najviše 3 sata od početka padalina.

Potpuno uklanjanje snijega sa kolnika potrebno je izvršiti u roku do 3 sata po prestanku snježnih padalina ukoliko temperatura zraka nije niža od - 6°C.

Ako je temperatura niža od - 6°C na cestama može zaostati od 3-5 cm ugaženog snijega nakon prestanka padalina, a isti treba ukloniti kada se stvore klimatski uvjeti, tj. kada temperatura zraka bude iznad 0°C.

Osim nerazvrstanih cesta u sljedećem pregledu, potrebno je potpuno očistiti sva pripadajuća raskrižja u punoj širini kolnika.

**II. RAZINA PREDNOSTI**

Nastavak čišćenja snježnih padalina slijedi odmah po završetku čišćenja svih pravaca I. razine prednosti.

U slučaju poledice iste se posipavaju preventivno, prvenstveno ako se radi o ulicama s usponom, a ostale se u slučaju jake poledice posipavaju prema potrebi.

Potpuno uklanjanje snijega s kolnika potrebno je izvršiti u roku od tri (3) sata po prestanku snježnih padalinaukoliko temperatura zraka nije niža od -6ºC. Ako je temperatura niža od -6ºC na cestama može ostati 5 cm ugaženog snijega nakon prestanka padalina, a iste treba ukloniti kada se stvore klimatski uvjeti, tj. kada temperatura zraka bude iznad 0ºC.

Osim nerazvrstanih cesta u sljedećem pregledu, potrebno je potpuno očistiti sva pripadajuća raskrižja u punoj širini kolnika.

**5. ČIŠĆENJE NOGOSTUPA OD SNIJEGA I POLEDICE**

Snijeg i led se obvezno uklanjaju s javnih prometnih površina i krovova zgrada uz javne prometne površine čim nastanu zimski uvjeti. Zimski uvjeti nastaju kada napada snijeg više od 10 cm ili nastane trajna zaleđenost površina javne namjene.

Snijeg i led s javnih prometnih površina, ako odredbama Odluke o komunalnom redu nije drugačije propisano, obavezno su dužni uklanjati:

* pravna ili fizička osoba kojoj je Općina Ernestinovo povjerila obavljanje tih poslova s površina koje su obuhvaćene operativnim planom rada zimske službe kojeg donosi općinski načelnik
* Hrvatske ceste i Županijska uprava za ceste s površina koje održavaju i kojima upravljaju
* vlasnici ili pravne i fizičke osobe kojima je povjereno njihovo upravljanje s kolodvora, javnih tržnica na malo, sajmišta, groblja i dječjih igrališta i otvorenih športskih terena
* koncesionar s javnih parkirališta koja su u sustavu naplate.

Uklanjanje snijega i leda s nogostupa uz zgradu ili neizgrađeno građevinsko zemljište, obveza je vlasnika zgrade, vlasnika ili korisnika stanova ili poslovnih prostora u zgradi, odnosno vlasnika neizgrađenog građevinskog zemljišta i to u cijeloj dužini čestice zemljišta bez obzira koji je dio te čestice izgrađen.

Uklanjanje snijega i leda s nogostupa ispred uličnih poslovnih prostora obveza je vlasnika ili korisnika tih poslovnih prostora.

Uklanjanje snijega i leda s nogostupa uz kioske i pokretne naprave obveza je vlasnika ili korisnika kioska ili pokretnih naprava.

Uklanjanje snijega i leda s nogostupa mora se obavljati u širini od najmanje 1,0 metar, osim ako nogostup nije uži.

Nije dozvoljeno čišćenje nogostupa, tako da se snijeg i led odlažu na očišćeni kolnik i slivnike odvodnje.

Posipanje javnih površina obavlja se u trenutku kada pada kiša ili snijeg, a temperatura je niža od 0ºC, kada se pretpostavlja (prognozira) nastanak poledice ili je ista već nastala, kao i preventivno prije početka padalina snijega, *a izvršenju se pristupa na način kako je to propisano pod „Drugi stupanj pripravnosti“.*

Posipavanje se obavlja pijeskom ili solju.

Javne pješačke površine potrebno je započeti čistiti odmah po prestanku padalina ili u uvjetima padalina kada je visina snježnog pokrivača najmanje 10 cm.

Snijeg treba u cijelosti ukloniti bez ostataka snijega na hodnoj i pješačkoj površini minimalne širine 70 cm. Ako snijeg pada neprekidno mora se uklanjati više puta uzastupno.

**AUTOBUSNA STAJALIŠTA**

Posebnu pažnju obratiti čišćenju snijega na autobusnim stajalištima.

Ako snijeg pada tijekom poslijepodnevnih sati prethodnog dana, i/ili noćnih sati, sva autobusna stajališta moraju se očistiti u jutro do **6,00 sati.**

**NOGOSTUPI U ZGRADU OPĆINE, POŠTE, DRUŠTVENOG DOMA, AMBULANTE**

Očistiti sve pješačke površine od snijega i leda, te omogućiti normalan pristup sljedećim ustanovama u Ernestinovu: zgrada Općine i društvenog doma.

Ako snijeg pada tijekom poslijepodnevnih sati prethodnog dana, i/ili noćnih sati, prethodno navedene površine moraju biti očišćene od snijega najkasnije do **8,00 sati.**

**GROBNA KUĆA – GROBLJE**

Očistiti prostor ispred grobne kuće i osigurati prohodnost pješačkih staza ispred grobne kuće.

**6. OBAVJEŠĆIVANJE I PRUŽANJE INFORMACIJA**

Obveza Voditelja zimske službe na održavanju nerazvrstanih cesta i ostalih javnih površina je uspostaviti takav sustav informiranja da sve informacije s terena bitne za provođenje održavanja i funkcioniranje prometa budu hitno proslijeđene općinskoj načelnici Općine Ernestinovo.

**7. ZAVRŠNE ODREDBE**

Ovaj operativni plan donosi se za zimski period od 15.11.2020.godine – 31.03.2021. godine s napomenom da je isti moguće mijenjati ili dopuniti prije početka rada zimske službe.

KLASA: 810-03/20-01/3

URBROJ: 2158/04-02-20-1

Ernestinovo, 13.studenog 2020.

Općinska načelnica

Marijana Junušić, univ.spec.oec.

.